Stella McCartney
Stella Nina McCartney CBE (sündinud 13. septembril 1971) on Briti moelooja. Ta on briti muusiku Paul McCartney ning Ameerika Ühendriikide fotograafi ja loomaõigusaktivisti Linda McCartney tütar. Vanemate eeskujul on ka Stella McCartney häälekas loomaõiguste ja keskkonnahoiu toetaja. Ta on eriti tuntud selle poolest, et kasutab oma töödes vegetaarseid ja loomavabu alternatiive.